kardosdrur/scandi-wiki huggingface dataset:
Philip af Sachsen-Coburg og Gotha

Philip af Sachsen-Coburg og Gotha var den anden prins af Sachsen-Coburg-Gotha og Koháry og lord af Csábrág og Szitnya, begge i det nuværende Slovakiet.

Ægteskab og børn 

D. 4. februar/4. maj 1875 giftede Philip sig med sin halvkusine prinsesse Louise af Belgien, datter af Leopold II, konge af Belgierne og barnebarn af Leopold I, belgiske konge, bror til Philipps farfar Ferdinand.

Ægteskabet mellem Philip og Louise viste sig at være katastrofalt, og hun forlod sin mand i 1896. I 1898 mistede hun forældremyndigheden over sine børn, og den 15. januar 1906 blev skilsmissen gennemført i Gotha. Årsagen til adskillelsen var hendes langvarige forhold til grev Géza fra Mattachich-Keglevich (1867-1923), som Philipp havde ledt efter på ordre fra kejser Franz Josef I. Louise havde haft andre affærer, før hun mødte Géza, blandt andet med Philips adjudant.

De havde to børn:
 Leopold Clement af Sachen-Coburg og Gotha (19. juli 1878 - 27. april 1916)
 Dorothea af Sachsen-Coburg og Gotha (30. april 1881 - 21. januar 1967)

Referencer 

Personer fra Paris
Amt Usedom-Süd

Amt Usedom-Süd ligger i den nordøstlige del af Landkreis Vorpommern-Greifswald i den tyske delstat Mecklenburg-Vorpommern. Amtet bestod fra 1992 oprindeligt af de fire kommuner Morgenitz, Rankwitz, Stolpe og byen Usedom. 15. januar 1996 ændrede kommunen Stolpe navn til Stolpe auf Usedom. Morgenitz blev 1. januar 2005 indlemmet i Mellenthin. Samme dag blev Amt Usedom-Süd udvidet med kommunerne fra de nedlagte amter Ahlbeck bis Stettiner Haff, Am Schmollensee og Insel Usedom-Mitte. I det nye Amt Usedom-Süd var de 15 kommuner Benz, Dargen, Garz, Kamminke, Korswandt, Koserow, Loddin, Mellenthin, Pudagla, Rankwitz, Stolpe auf Usedom, Ückeritz, Zempin, Zirchow samt byen Usedom ,
der var administrationsby. Samtidig forlod de tidligere selvstændige kommuner Ahlbeck og Bansin amtet, og dannede sammen med den amtsfrie kommune Seebad Heringsdorf den amtsfrie kommune Dreikaiserbäder, som 1. januar 2006 blev omdøbt til Ostseebad Heringsdorf.

Amtets område strækker sig fra landtangen Mittelusedom til det bakkede endemorænelandskab på den sydlige del af øen Usedom. Det grænser til Østersøen mod nord, Peenestrom mod vest, Stettiner Haff mod syd og Polen mod øst. Ud over de omrkingliggende vande er der fler søer i amtet, for eksempel Gothensee, Schmollensee og Wolgastsee. Streckelsberg ved Koserow (60 moh.) og Golm ved Kamminke (69 moh.) er ud over Zirowberg ved Ahlbeck de højeste bakker i Insel Usedom. Hele amtet ligger i Naturpark Insel Usedom.

Turisme ved Østersøen ved badestederne langs Østersøen er hovederhverv, men fiskeri og landbrug har også betydning.

Bundesstraße 110 (fra Anklam til den polske grænse), Bundesstraße 111 (fra Wolgast til B 110 ved Mellenthin) samt jernbanen Ducherow–Heringsdorf–Wolgaster Færge fører gennem amtet. I amtets sydøstlige ende ligger flyvepladsen Flughafen Heringsdorf.

Amtsforvaltningen har også et kontor i Koserow.

Kommuner i amtet 

Med landsbyer og bydele.
 Benz med Balm, Labömitz, Neppermin, Reetzow og Stoben
 Dargen med Bossin, Görke, Kachlin, Katschow, Neverow og Prätenow
 Garz
 Kamminke
 Korswandt med Ulrichshorst
 Koserow
 Loddin med Kölpinsee og Stubbenfelde
 Mellenthin med Dewichow og Morgenitz
 Pudagla
 Rankwitz med Grüssow, Krienke, Liepe, Quilitz, Reestow, Suckow og Warthe
 Stolpe auf Usedom med Gummlin
 Ückeritz
 Byen Usedom med Gellenthin, Gneventhin, Karnin, Kölpin, Mönchow, Ostklüne, Paske, Vossberg, Welzin, Westklüne, Wilhelmsfelde, Wilhelmshof og Zecherin
 Zempin
 Zirchow med Kutzow

Eksterne henvisninger 
 Amtets websted

 

Landkreis Vorpommern-Greifswald
 
Usedom
Marianne Gaarden

Marianne Gaarden (født 4. februar 1964) er pr. 1. september 2017 Lolland-Falster Stifts 21. biskop, hvor hun efterfulgte Steen Skovsgaard. Hun blev valgt ved bispevalget i foråret 2017 som stiftets første kvindelige biskop.  Hun blev bispeviet 10. september 2017.

Hun stammer fra Brønderslev, hvor hun blev student fra Brønderslev Gymnasium i 1983. Hun tog efterfølgende til Barcelona for at studere på en kunstskole, hvilket hun afsluttede i 1990. Derefter begyndte at læse teologi ved Københavns Universitet, hvorfra hun var færdiuddannet i 2005. Samme år blev hun færdig på Pastoralseminariet i København.

Hun har rådgivet om kræft, holdt oplæg og foredrag over hele verden, samt holdt workshops for præster. Hun har desuden været sognepræst ved Frederiksborg Slotskirke og ved Præstø og Skibinge kirker 2007-2010.  Derudover har hun fungeret som underviser, konsulent, forfatter og forsker. I 2014 forsvarede hun en ph.d. om prædikenlære. Ved årsskiftet 2014/2015 blev hun ansat som teologisk konsulent ved Helsingør Stift.

Bispevalget 
Første runde blev afholdt i maj, hvor der var fire kandidater. To af kandidaterne gik videre til anden valgrunde:  Marianne Gaarden og Christina Rygaard Kristiansen. En sognepræst og en provst røg ud i første runde. I anden valgrunde (hvor der var en stemmeprocent på 88,3) blev Marianne Gaarden valgt til ny biskop.

Referencer 

Biskopper over Lolland-Falsters Stift
Personer fra Brønderslev
Personer i Kraks Blå Bog
HIV Drug Resistance Database

HIV Drug Resistance Database, også kendt som Stanford HIV RT and Protease Sequence Database, er en database på Stanford University, der sporer 93 fælles mutationer af HIV. Den er blevet rekompileret i 2008 med 93 fælles mutationer, efter den første mutationssamling i 2007 på 80 mutationer. Den nyeste liste benytter data fra andre laboratorier i Europa, Canada og USA, herunder mere end 15.000 sekvenser fra ubehandlede individer.

Henvisninger

Eksterne henvisninger 
 HIV Drug Resistance Database

Hiv/aids
Epidemiologi
Stanford University
Databaser
Brun sule

Brun sule (Sula leucogaster) er en havfugl, der lever på kysterne af tropiske områder.

Referencer

Eksterne henvisninger 
  Netfugl.dk 
  Avibase - the world bird database

Suler
Atlanterhavets fugle
Det Indiske Oceans fugle
Stillehavets fugle
Albert (Frankrig)

Albert er en by i Frankrig (i departementet Somme i regionen Hauts-de-France). Albert ligger halvvejs mellem Amiens og Bapaume. Byen blev grundlagt i romertiden i 54 f.Kr. Under 1. verdenskrig fandt Slaget ved Somme sted nær ved Albert.

Eksterne henvisninger 

Byer i Somme
Anne Tolstrup

Anne Tolstrup Petersen (født 7. marts 1995 i Aarhus) er en kvindelig dansk håndboldspiller som til daglig spiller for Team Esbjerg i Damehåndboldligaen.

Referencer 

Håndboldspillere fra Ajax København
Håndboldspillere fra SK Aarhus
Håndboldspillere fra Danmark
Isabella Fazekas

Isabella Fazekas Jakobsen (født. 24. december 1997) er en kvindelig dansk håndboldspiller, der spiller som venstre back for Holstebro Håndbold. Har tidligere spillet i Nykøbing Falster Håndboldklub og Ajax København.

Referencer 

Håndboldspillere fra Ajax København
Håndboldspillere fra Danmark
June Bøttger

June Bøttger (født d. 2. juni 1994) er en norsk håndboldspiller, der spiller for danske Aarhus United i Damehåndboldligaen. Hun har tidligere optrådt for Oppsal IF i hjemlandet. Ved siden af håndbolden arbejder June i en butik. 

Den 8. maj 2022 blev Bøttger for første gang indkaldt til det norske rekrutlandshold. 

Hun forlængede hendes kontrakt med Aarhus United i november 2019, gældende frem til sommeren 2022.

Referencer 

Håndboldspillere fra Aarhus United
Håndboldspillere fra Norge
Håndboldspillere fra Oppsal IF
Birgitte Karlsen Hagen

Birgitte Karlsen Hagen (født d. 19. april 1994 i Bergen, Norge) er en norsk håndboldspiller, der spiller for Silkeborg-Voel KFUM i Danmark. Hun har tidligere optrådt for Tertnes IL og Fana IL i hjemlandet.

Hun har op til flere U-landsholdskampe på cv'et.

Referencer 
 Profil hos DHDb

Håndboldspillere fra Silkeborg-Voel KFUM
Håndboldspillere fra Norge
Folke

Folke er et gammelt nordisk drengenavn med betydningen "høvding". 

Lidt flere end 150 danskere hedder Folke ifølge Danmarks Statistik (pr. 2017).

Kendte personer med navnet 
Folke Bernadotte, svensk diplomat.

Note 

Drengenavne
Benz (Usedom)

Benz er en by og kommune i det nordøstlige Tyskland, beliggende i Amt Usedom-Süd i den nordøstlige
del af Landkreis Vorpommern-Greifswald. Landkreis Vorpommern-Greifswald ligger i delstaten Mecklenburg-Vorpommern.

Geografi 
Kommunen strækker sig fra halvøen Cosim i vest til Gothensee mod øst, midt i Naturpark Insel Usedom. Byen ligger lige syd for Schmollensee. Denne del af  Usedomer Achterlandes kaldes, grundet det bakkede landskab, Usedomer Schweiz. Cirka tolv kilometer sydvest for kommunen ligger byen Usedom, og tre kilometer mod nordøst ligger bade byen Heringsdorf.

Bundesstraße B 111 går gennem kommunens område.

Eksterne kilder og henvisninger 

 Kommunens websted
 Kommunens side  på amtets websted
 Befolkningsstatistik mm 

Byer i Mecklenburg-Vorpommern
Kommuner i Mecklenburg-Vorpommern
Amt Usedom-Syd
Byer i Kreis Vorpommern-Greifswald
RBMG

RBMG (Raymond Braun Media Group) er et amerikansk pladeselskab, som sammen med Island Records har kontrakt med den canadiske popstjerne Justin Bieber. RBMG er grundlagt af Scooter Braun, som opdagede Justin Bieber i 2008.

Pladeselskaber fra USA
Etableret i 2008
Ringen (skulptur)

Ringen er en platineret bronzeskulptur fra 1993 og er ejet af Hjørring Kommune. Skulpturen står på Springvandspladsen i centrum af Hjørring og er lavet af billedhugger Claes Hakes. Den har en diameter på over fire meter.

Bag ved ringen ligger et cirkulært bassin i granit med en tilsvarende diameter.

Vandet står til op over kanten på bassinet og skaber en blank og strømmende bevægelse, hvor man kan se, at himlen spejler sig i den.

Vandet i bassinet er opvarmet, og bassinet må derfor ikke tømmes for vand om vinteren.

Kilder 

Skulpturer i Danmark
Bygninger, konstruktioner og anlæg i Hjørring
Kultur i Hjørring
Peposakand

Peposakand (Netta peposaca) er en fugleart, der lever i mellem-Sydamerika.

Navnet 'peposaca' er fra et guaraní ord for "prangende vinger", der henviser til den brede hvide strimmel, der kun er synlig med strakte vinger.

Noter 
  Avibase - the world bird database

Andefugle
Sydamerikas fugle
Rødøjet and

Rødøjet and (Netta erythrophthalma) er en fugleart, der lever i det Subsahariske Afrika og Sydamerika.

Noter 
  Avibase - the world bird database

Andefugle
Afrikas fugle
Sydamerikas fugle
John Browning

John Moses Browning (født 23. januar 1855 i Ogden, Utah, død 26. november 1926) var en amerikansk våbendesigner, som har udviklet mange forskellige slags våben, både militære og civile våben, patroner, og våbendele, mange af disse opfindelser eller designs er stadig i brug over hele verden. Han er blevet udnævnt til at være den mest succesfulde våbendesigner nogensinde, og han har patent på mere end 128 forskellige våben. Han lavede sit første våben i en alder af 13 år, i sin fars våbenbutik, og han fik sit første patent på et våben den 7. oktober 1879 i en alder af 24.

Han opfandt eller lavede markante forbedringer til rifler og haglgeværer med enkelt-skud, bøjlerepeter, og pumpemekanisme. Han opfandt også de første gasdrevne maskinpistoler, som Colt–Browning Model 1895.

Brownings mest succesfulde designs inkluderer Colt M1911, Browning Hi Power pistol, M1917 .30 kaliber vandkølet og M1919 .30 kaliber luftkølet maskingevær, M2 .50 kaliber maskingevær, 99Browning Automatic Rifle00, og 99Browning Auto-500 halvautomatisk haglgevær. Nogle af disse våben bliver stadig brugt og fremstillet i dag, dog med små ændringer i f.eks udseendet. Hans våben er nogle af de mest kopierede i hele verden.

Eksterne henvisninger 

Opfindere fra USA
Bakkerud Station

Bakkerud Station (Bakkerud holdeplass) var en jernbanestation på Numedalsbanen, der lå ved Bakkerud i Flesberg kommune i Norge.

Stationen åbnede som trinbræt 20. november 1927, da banen blev taget i brug. Persontrafikken på banen blev indstillet 1. januar 1989, hvorved stationen blev nedlagt.

Stationsbygningen blev opført i 1926 efter tegninger af NSB Arkitektkontor. Det er en mindre type bygning, der også var også var planlagt opført andre steder, men som imidlertid kun blev opsat på Bakkerud. Bygningen er i nyere tid solgt fra til private.

Litteratur

Eksterne henvisninger 

Stationer på Numedalsbanen
Nedlagte jernbanestationer i Norge
Etableret i 1927
Ophørt i 1989
Bjorsåte Station

Bjorsåte Station (Bjorsåte holdeplass) var en jernbanestation på Numedalsbanen, der lå ved Bjorsåte i Rollag kommune i Norge.

Stationen åbnede som trinbræt 1. januar 1972. Trafikken på strækningen mellem Rollag og Rødberg, hvor stationen ligger, blev indstillet 1. januar 1989, hvorved stationen blev nedlagt.

Litteratur

Eksterne henvisninger 

Stationer på Numedalsbanen
Nedlagte jernbanestationer i Norge
Etableret i 1972
Ophørt i 1989
Dargen

Dargen er en by og kommune i det nordøstlige Tyskland, beliggende i Amt Usedom-Süd i den nordøstlige del af Landkreis Vorpommern-Greifswald. Landkreis Vorpommern-Greifswald ligger i delstaten Mecklenburg-Vorpommern.

Geografi 
Dargen er beliggende ved nordbredden af Stettiner Haff midt i Naturpark Insel Usedom. Omkring elleve kilometer vest for kommunen ligger byen Usedom og omkring 10 kilometer mod nord Seebad Ahlbeck. Mod nord i kommunen ligger den omkring 94 hektar store Kachliner See.

I kommunen findes landsbyerne Bossin, Dargen, Görke, Kachlin, Katschow, Neverow og Prätenow samt en række små bebyggelser.

Eksterne kilder og henvisninger 

 Kommunens side   på amtets websted
 Befolkningsstatistik mm 

Byer i Mecklenburg-Vorpommern
Kommuner i Mecklenburg-Vorpommern
Amt Usedom-Syd
Byer i Kreis Vorpommern-Greifswald
Cédric Villani

Cédric Patrice Thierry Villani (født 5. oktober 1973) er en fransk matematiker, der hovedsageligt arbejder med partielle differentialligninger, riemannsk geometri og matematisk fysik. Han modtog fieldsmedaljen i 2010, og han er institutleder på Université Pierre-et-Marie-Curies Institut Henri Poincaré.

Villani er også politiker. Han sidder i den franske nationalforsamling i underhuset i det franske parlament, hvor han repræsenterer Essonne 5. valgkreds for En Marche!, et politisk centrumparti, hvorfra den franske præsident efter Frankrigs parlamentsvalg 2017, Emmanuel Macron, også kommer.

Referencer

Eksterne henvisninger 
 

Matematikere fra Frankrig
Modtagere af Fieldsmedaljen
Tom Ellis (skuespiller)

Tom Ellis (født 17 november 1978 i Cardiff, Wales) er en britisk skuespiller. Han spillede Dr. Oliver Cousins i BBC:s sæbeopera EastEnders, og spiller titelrollen som Lucifer Morningstar i Fox TV-serie Lucifer.

Eksterne henvisninger 
 

Personer fra Cardiff
Skuespillere fra England
Pietrasanta

Pietrasanta er en italiensk by og kommune i den nordlige del af Toscana, i provinsen Lucca. Byen dækker et areal på 41 km2, og havde 31. december 2015 24.007 indbyggere.

I kraft af gode faciliteter til betjening af især billedhuggere, med et stort antal bronzestøberier og værksteder til bearbejdelse af marmor, har byen en lang tradition for at tiltrække kunstnere fra nær og fjern.

I den vestlige del af byen ligger Marina di Pietrasanta, der er kendt som en af landets bedste strande.

Eksterne henvisninger 

 Official hjemmeside

Referencer 

Byer i Toscana
Lucca (provins)
Rasmus Staghøj

Rasmus Staghøj (født 14. juli 1985 i Silkeborg) er en dansk journalist, der siden maj 2014 har været ansat hos TV 2 Sporten, hvor han primært arbejder med cykelsport.

Karriere  
I 2002 begyndte Staghøj på Marselisborg Gymnasium, hvorfra han i 2005 dimitterede som student. I 2007 blev han optaget på Danmarks Journalisthøjskole, hvorfra han i 2011 blev uddannet journalist. Under sin uddannelse var han praktikant hos dagbladet BT.

Fra august 2010 og seks måneder frem var Rasmus Staghøj ansat som kommunikationsmedarbejder hos fodboldklubben Silkeborg IF. Efter endt uddannelse på Journalisthøjskolen i januar 2011 rykkede han tilbage til København, da sportsredaktør Flemming Fjeldgaard tilbød ham fastansættelse på BT'''s sportsredaktion.

 TV 2 
I maj 2014 skiftede Staghøj til TV 2 Sporten, hvor han primært skulle dække cykelsporten. Efter at have været udsendt reporter begyndte Staghøj i løbet af 2016 også at fungere som kommentator sammen med Rolf Sørensen og Brian Vandborg. I foråret 2017 kommenterede han også sammen med Chris Anker Sørensen og Brian Nygaard. De tre blev også TV 2's andet hold af kommentatorer, da alle 21 etaper ved Tour de France 2017 for første gang blev vist i deres fulde længde på tv. Staghøj, Chris Anker og Nygaard startede transmissionerne og havde de første timer bag mikrofonerne, inden Dennis Ritter, Rolf Sørensen og Jørgen Leth tog sig af afslutningerne. Staghøj fungerede dog stadigvæk som reporter fra mixed zone, hvor løbets vindende ryttere og førertrøjer skulle interviewes efter etapernes afslutning.

Den 4. marts 2016 modtog Rasmus Staghøj "Steen Ankerdal-prisen"'' for sit arbejde med cykelsporten. Prisen uddeles af Danske Sportsjournalister til unge sportsjournalister, der har udmærket sig. I 2017 var han nomineret til "årets digitale hit" for sin SMS-dagbog med Chris Anker Sørensen på TV 2's hjemmeside under Tour de France 2016.

Anerkendelse 
 Steen Ankerdal-prisen (2016)

Referencer

Eksterne henvisninger 
 
 

Personer fra Silkeborg
Sportsjournalister fra Danmark
Journalister ved BT
Ansatte ved TV 2
Erik Westerby-prisen

Erik Westerby-prisen (eller blot Westerbyprisen) er en dansk arkæologisk pris opkaldt efter amatørarkæologen Erik Westerby. Prisen var i 2016 på 100.000 kroner, og den har været uddelt siden 1983. Den uddeles af Erik Westerby-Fondet, der blev oprettet af Erik Westerbys formuende søster Hjørdis Hurwood efter hans død i 1981.

Prismodtagere 
 Andres Siegfried Dobat, Peter Jensen Maring, Torben Trier Christiansen, 2022 (for DIME, https://www.metaldetektorfund.dk/)
 Lis Helles Olesen, 2019
 Kristian Kristiansen, 2017
 Lutz Klassen, 2016
 Finn Sonne Nielsen, 2015.
 Berit Valentin Eriksen, 2014
 Bjarne Grønnow, 2012
 Christian Fischer, 2008
 Flemming Kaul, 2007
 Jørgen Ilkjær, 2004
 Jørgen Meldgaard, 2003
 Anders Fischer, 2001
Derudover
 Ole Crumlin-Pedersen
 Mogens Bencard
 Ulla Lund Hansen 1990

Henvisninger 

Kulturpriser
Ulfberhtsværd

Ulfberhtsværd er en gruppe germanske sværd fra 800- til 1000-tallet, med en indlagt inskription med +VLFBERHT+ (og variationer). Ordet Ulfberht er et frankisk personnavn, der blev basis for et varemærke af en slags, som blev brugt af adskillige smede i flere århundreder. Der er blevet fundet mellem 100 til 170 Ulfberht-sværd. Det er blev fundet i det meste af Europa, men særligt i Skandinavien. 

Sværdene for størstedelens vedkommende et sted mellem vikingesværd og riddersværd. De fleste af klingerne er af type X ifølge Oakeshott-typologien. De blev første gang beskrevet af den norske arkæolog Anders Lorange i 1889.

Referencer

Eksterne henvisninger 

Sværd fra Europa
Oldsager fra Vikingetiden
Siamildryg

Siamildryg (Lophura diardi) er en fasanfugl, der lever i Sydøstasien.

Noter 
  Avibase - the world bird database

Fasanfugle
Fugle fra Sydøstasien
Brun hornnæb

Brun hornnæb (Anorrhinus tickelli) er en næsehornsfugl, der lever i det østlige Burma og i det vestlige Thailand.

Noter 
  Avibase - the world bird database

Næsehornsfugle
Fugle fra Sydøstasien
Hewlett Packard Enterprise

Hewlett Packard Enterprise Company (HPE) er en amerikansk multinational it-virksomhed med hovedkvarter i Spring, Texas.
HPE blev etableret 1. november 2015, som en del af opdelingen af Hewlett-Packard company. Det er en erhvervsrelateret virksomhed, som arbejder med servere, datalagring, netværk, software, konsulentydelser og support.

Referencer 

It-virksomheder fra USA
Asiatisk svømmerikse

Asiatisk svømmerikse (Heliopais personatus) er en tranefugl, der lever i det østlige indiske halvø og i Sydøstasien.

Noter 
  Avibase - the world bird database

Tranefugle
Asiens fugle
Anders Lorange

Anders Lund Lorange (født 12. maj 1847 i Halden, død 26. september 1888 i Bergen) var en norsk jurist og arkæolog.

Karriere 
Efter examen artium 1865 og cand.jur. 1872, blev han i 1873 ansat som arkæologisk konservator ved Bergens Museum. Stillingen var dårlig lønnet, så han forlod den efter et par år; men i 1876 vendte han tilbage, efter at Stortinget havde bevilget et tilstrækkeligt beløb. Han blev ved museet til sin død. 
 
Allerede i 1866 havde han foretaget udgravninger i Østfold, og mellem 1869 og -70 undersøgte han Raknehøjen i Ullensaker. Der hvor han afsluttede udgravingen, efterlod han sig en flaskepost dateret 8. august 1870, som Sigurd Grieg åbnede den 9. august 1940. Han fortsatte senere videre omkring i Østlandet og undersøgte Åkerfundet i Vang (Hamar) i 1873. Året efter tog han til Nordfjordeid for at bistå bonden på gården Myklebust med udgravningen av Myklebustskibet. Kong Beles  gravhøj ved Balestrand fik han restaureret i 1884. Han udførte store udgravninger på Vestlandet, blandt andet af Storhøj ved Karmsundet i 1886. Han var inde i Rønstadhelleren på Lepsøya i 1887, og tolkede ud fra fundene - bark, skaldyr og en kam af et rensdyrgevir - stedet som en offerplads. 

Lorange fik efterhånden oparbejdet en stor og vigtig privat samling af oldsager, som først udgjorde en slags privatmuseum i hans forældrehjem i Halden, og efter hans død blev overtaget af Universitetets Oldsaksamling i Oslo. Han var formand i Bergens-afdelingen af Fortidsminneforeningen i den periode, da man nærmede sig afslutningen af restaureringen af Håkonshallen (færdig i 1895); og han var central i genrejsningen af Fantoft stavkirke i 1883. Lorange blev efterfulgt af Gabriel Gustafson, som var konservator frem til 1899.

Familie 
Lorange var søn af Hans Andreas Lorange (1806–1896) og Georgine Fredrikke Lund (1814–1892). Selv blev han gift 1877 med Emma Gade (1856–1946), søster til lægen Fredrik Gade (1855–1933) fra Bergen. Datteren Inni Lorange (1882–1933) blev gift med købmand Magdalon Müller Mowinckel (1871–1917).

Udgivelser

Referencer 

Arkæologer fra Norge
Museumsfolk fra Norge
Personer fra Halden
Ekbatana (digt)

"Ekbatana" eller "Ekbátana" er et dansk digt af Sophus Claussen udgivet i romanen Valfart i 1896. 

I digtet beskrives en drøm, som jeg-personen har haft. Claussen er kendt som den store danske repræsentant for symbolismen, og digtet har en sanselighed over sig, der står i modsætning til den naturalisme, der ellers herskede på den tid. For Claussen er Ekbatana en utopi, hvis mystik han mener, at tidens videnskabsfolk er ved at eliminere. Jeg-personen omtaler således "spottere" og "tosser", der insisterer på alternativ (videnskabeligt baseret) stavemåde af Ekbatana. Dette navn henviser til en sagnomspundet oldtidsby af samme navn. Jeg-personen taler først om byen som undfanget i en drøm, men senere i digtet fremgår det, at han har været der, men at alt ikke blot er lykke.

Digtet består af ni strofer på hver fire linjer med rimmønsteret A-A-B-B, hvor det sidste ord i hver strofe er "Ekbátana".

Digtet er sat i musik og indspillet flere gange: Tony Vejslev har skrevet en melodi og indspillet sangen på albummet 50 danske viser og sange (1993), Og Bodil Heister har ligeledes skrevet musik til digtet, som Kurt Ravn har indsunget på deres fælles album Ekbátana (1992).

Referencer  

Digte fra Danmark
Litteratur i 1896
Kulturkanonen
Markus Halsti

Markus Halsti (født den 19. Marts 1984) er en finsk fodboldspiller der tidligere har spillet i mange forskellige klubber. Han har senest spillet i HJK Helsinki, men står lige nu uden kontrakt. Han spiller forsvar og på midtbanen, og han har også tidligere spillet for det finske landshold.

Eksterne henvisninger

Fodboldspillere fra D.C. United
Fodboldspillere fra Finland
Fodboldspillere fra GAIS
Fodboldspillere fra HJK Helsinki
Fodboldspillere fra Malmö FF
Finlandssvenskere
Fodboldspillere fra FC Midtjylland
Fodboldspillere fra Esbjerg fB
Bozhidar Kraev

Bozhidar Kraev (; født den 23. Juni 1997 i Vratsa) er en Bulgarsk fodboldspiller der spiller i Wellington Phoenix FC. Kraev spiller på midtbanen samt på fløjen. Han spiller også på det bulgarske landshold.

Eksterne henvisninger 
 

Fodboldspillere fra FC Midtjylland
Fodboldspillere fra Bulgarien